Plaasmoorde!!!!! Farm Murders!!!!! - Page 422 - Stormfront
Page 422 of 673 « First < 322 372 408 409 410 411 412 413 414 415 416 417 418 419 420 421 422 423 424 425 426 427 428 429 430 431 432 433 434 435 436 472 522 > Last »
05-14-2009, 04:28 AM #4211
Hamer ‘was vermoorde s’n’
Kaapstad. - Die hamer waarmee mev. Johanna (Joy) Retief van Aarde vermoor is, is waarskynlik die hamer waarmee haar skoonseun vroeër los werkies in die huis gedoen het.
Mnr. Gerrit Schutte het gister in die Wes-Kaapse hooggeregshof getuig oor sekere van die artikels in sy vermoorde skoonma se huis.
Van Aarde (78), van Milnertonweg in Gordonsbaai, is op 21 Mei 2006 met ’n vleishamer vermoor.
Al nege beskuldigdes in die verhoor – mnre. Luyanda Zaza, Simon Lolo, Mzamu Ncwana, Thembile Ngxowe, Siyathemba Tshanyela, Lungile Mayo, Thomas Baraza, Vuyile Msaseni en Siyabonga Zanzele – ontken skuld op die aanklagte teen hulle.
Schutte en sy vrou, Ranitha, het byna daagliks by Van Aarde gekuier, maar het drie maande voor die moord na Engeland verhuis.
Volgens hom was daar meer as een hamer in die huis. ’n Foto van ’n hamer (wat waarskynlik die moordwapen is) is gister deur die staatsaanklaer aan hom gewys en hy het getuig hy het in die verlede die hamer gebruik om instandhouding in die huis te doen.
Hy het ook getuig oor die fluitjie wat naby haar liggaam gevind is. “Ja, sy het ’n fluitjie gehad wat sy agter haar kamerdeur gehang het,” het hy gesê.
Hy en sy vrou het foto’s van die gesteelde artikels, wat die staatsaanklaer aan hulle gewys het, as Van Aarde se besittings geïdentifiseer.
Mev. Schutte het onder meer getuig oor ’n “besonderse, rare ring” van haar ma wat sy onthou vandat sy ’n kind was, sowel as ’n serp wat sy vir haar ma as geskenk uit Turkye gebring het. Die artikels is op die foto’s aan haar gewys as van die gesteelde ware.
Konst. Alldine Granfield van die Strand-polisie het getuig hoe hy en ’n ander konstabel vier van die beskuldigdes aangekeer het.
“Konst. Kemp het gesê hulle moet vorentoe kom (nadat hulle agter palmbome gestaan het), met hul hande agter hul rug. Die persone het toe vorentoe gekom en ons het hulle gevra wat soek hulle daar.
“Maar hulle kon nie redes gee nie. Hulle het niks gepraat in daardie stadium nie.
“Ek het hulle toe vlugtig deurgesoek en weer gevra wat soek hulle daar. Toe hulle geen redes kon gee nie, het ons hulle in hegtenis geneem.”
05-14-2009, 04:31 AM #4212
‘Bring net ons kinders veilig terug!’
Twee skoolmeisies van die Oos-Rand is na bewering ontvoer deur mans wat hulle glo op MXit ontmoet het.
Marissa Beukes (15) en Yolandi Pretorius (14), leerlinge aan die Hoërskool Stoffberg in Brakpan, het Vrydag voor dié skool verdwyn.
Kapt. Riekie van der Walt, polisiewoordvoerder, het gesê die meisies het volgens ’n ooggetuie vroegoggend voordat die skool begin het glo saam met twee wit mans in ’n wit VW Jetta-motor by die skoolgronde weggery.
Die polisie vermoed die meisies het dié mans op die selfoon-kletsnetwerk MXit ontmoet en dat hulle die meisies “met mooipraatjies” en “onder valse voorwendsels” gedwing het om saam met hulle te gaan.
“Yolandi is maar 14 jaar oud, die kinders weet nie wat hulle doen nie,” het mev. Louisa Rautenbach, haar ouma, gesê.
“Die laaste wat ons haar gesien het was Vrydagoggend voordat sy skool toe is. Ons het nog niks meer gehoor nie.”
Mnr. Izak en mev. Martie Beukes, Marissa se pa en stiefma, het gesê ook hulle het nog niks van haar gehoor nie.
“Sy antwoord nie haar selfoon nie. Ons was bewus sy het baie vriende op MXit. Ons het haar ’n ruk terug belet om te MXit. Toe sy weer toegelaat is om op MXit te gaan, het sy vreeslik baie vriend-versoeke gekry,” het mev. Beukes gesê. “Ons is so bekommerd dat die mans hulle iets gaan aandoen. As julle ons kinders in jul greep het, bring hulle tog asseblief net veilig terug!” het mnr. Beukes gepleit.
Die ouers het ontvoeringsake by die Brakpan-polisiekantoor aanhangig gemaak.
Van der Walt het gesê Yolandi gebruik die naam Delilah op MXit. “Ander name wat in haar vriendekring is, is Sadface en Clover. Die probleem met MXit is anonimiteit. Mense jok oor ouderdomme en ander inligting. Kinders weet dus nie waarvoor hulle hul inlaat nie.”
Volgens mnr. Juan du Toit van MXit moet verbruikers se “grondwetlike private reg beskerm word”. “Indien MXit . . . gebruik is en die polisie ’n hooggeregshofbevel verkry, sal ons . . . saamwerk. Ons is bewus mense kan jok oor hul identiteit. Daarom moet die veiligheidsmaatreëls . . . gevolg word.”
Enigiemand met inligting kan Van der Walt bel by 083 376 2148 of mnr. Beukes by 074 359 2737.
05-14-2009, 04:32 AM #4213
Rowers skiet man in boud toe hy kind wil troos
Huisrowers het ’n man eergisteraand in die boud geskiet toe hy ’n negejarige medeslagoffer probeer troos het. Daarna het hulle sy trouring van sy vinger probeer afbyt.
Die rowers het ook op die rûe van nog twee mans – onder wie ’n polisieman – en twee vroue getrap in die proses om die hele huis in Delarey, in die weste van Johannesburg, van tot die broodblik te stroop.
Mev. Karen Braun (42) het gesê sy, haar vriend, mnr. Deon Mostert (43), en sy dogtertjie, Caulin (9), het eergister omstreeks 21:00 saam met mnr. Jan Koekemoer (43) en insp. Lourens (Gielie) Geldenhuys van die Roodepoort-polisiekantoor by die huis aangekom.
Nadat hulle ’n rukkie daar gekuier het, wou Koekemoer en Geldenhuys weer ry, maar hulle het hulle in twee rowers in die gang vasgeloop.
“Hulle het vuurwapens oorgehaal en gedreig ons moet saamwerk of ons gaan seerkry,” het Braun vertel.
Die bende van ses rowers het almal in die sitkamer ingedwing en vuurwapens op hulle gerig. Caulin, ’n gr. 4-leerling aan die Laerskool Delarey, het histeries begin gil en skree toe een van die rowers aanhoudend die loop van sy pistool naby haar gesig gehou het.
Koekemoer, Geldenhuys en Mostert is met gordels en elektriese koorde vasgebind, terwyl Braun en Caulin met ’n telefoondraad vasgemaak is.
Die rowers wou toegang tot ’n kluis hê en het geld en vuurwapens geëis.
Hulle het Braun se suster Vanessa (38), wat in ’n kamer geslaap het, uit haar bed oor die mat na die sitkamer gesleep.
“Toe spring hulle sommer net so op my nek en rug toe hulle nie iets kry om my mee vas te maak nie,” het sy vertel.
“Toe Caulin nie wil ophou huil nie, het hulle ons beveel om haar stil te hou, anders sal hulle skiet.”
Almal moes plat op hul maag lê terwyl die rowers die huis van juweliersware, ’n hoëtrou?stel, ’n televisie, selfone, DVD’s en linne gestroop het. Hulle het selfs die broodblik gevat.
“Jan wou Caulin troos en het sy arms om haar gevou toe een van die mans ’n skoot aftrek,” het Karen vertel.
Die koeël het Koekemoer in die binneboud getref en enkele sentimeters verder uitgeskiet.
“Toe byt een van die rowers sommer so aan sy vinger om sy troupand af te kry!” het Karen vertel.
Die rowers het almal in die huis toegesluit en in drie motors weggery. Vanessa, wat nie vasgebind was nie, kon almal met ’n mes lossny. Hulle het die noodknoppie gedruk en ADT-veiligheid en Netcare 911 was vinnig op die toneel.
Koekemoer is na die Life-Flora-kliniek geneem, behandel en ontslaan.
“Ek sidder om te weet wat sou gebeur het as Gielie sy dienspistool by hom gehad het. Gelukkig is ons nie ernstig beseer nie,” het Karen gesê.
05-14-2009, 04:34 AM #4214
Vrou vat man ná 39 j. hof toe oor verkragting
’n Vrou van Pretoria wat na bewering 39 jaar gelede deur ’n vriend van haar ouers verkrag is, het gister ’n eerste groot sege in die konstitusionele hof behaal op haar pad om die vermeende verkragter nou eers strafregtelik te laat vervolg.
Me. Ptrue Bothma se prokureur, mnr. S. Groenewald, sê gister in reaksie dat hy hoofregter Pius Langa se opdrag dat die hof mondelinge betoog oor die aangeleentheid wil aanhoor, beskou as “ ’n yslike stap vorentoe”. “Ons is werklik verheug.”
Maar die beweerde verkragter, mnr. Petrus Els (nou 77, destyds 39) van Kimberley, sê in sý reaksie dat hy en sy regspan Bothma met alle mag in die konstitusionele hof sal beveg. Hy ontken die verkragting.
Bothma, nou 52 en destyds 13, voer aan dat sy ’n strafregtelike klag by die polisie ingedien het, maar dat die nasionale vervolgingsgesag geweier het om te vervolg. Sy het toe verlof gekry om met ’n private vervolging te begin, maar Els het in die hooggeregshof suksesvol aansoek gedoen om ’n bevel dat die private vervolging nie mag voortgaan nie. Die regter het onder meer bevind dat moontlike getuies reeds dood is en dat getuienis vernietig is.
Bothma het haar toe op Langa beroep. Sy het onder meer daarop gewys dat die misdaad van verkragting nooit verjaar nie en dat vervolging ingestel kan word, al ís dit 39 jaar later.
Langa het opdrag gegee dat albei partye op 13 Augustus mondelinge betoog moet kom lewer.
05-14-2009, 04:35 AM #4215
‘Rowers raak meer gewaagd’
Gewapende rowers het vir die derde keer sedert Sondag op ’n winkelsentrum in die Kaapse metropool toegeslaan.
In die jongste rooftog het drie gewapende mans Dinsdag omstreeks 14:15 ’n juwelierswinkel in die Parow-sentrum beroof.
Volgens insp. Jacques Mostert, woordvoerder van die Parow-polisie, het die rowers die werknemers met messe gedreig en weggekom met diamantringe ter waarde van R240 000. Die verdagtes is steeds op vrye voet.
Dit volg nadat drie gewapende mans Maandagoggend sowat R30 000 by Ackermans in die Fairbridge-winkelsentrum in Brackenfell gesteel het en ’n werknemer Sondagaand by John Dory’s in die Canal Walk-winkelsentrum gedurende ’n mislukte rooftog in die nek geskiet is.
Volgens supt. André Traut, polisiewoordvoerder, is daar geen bewyse dat die onlangse voorvalle by winkelsentrums met mekaar verband hou nie.
“In dié stadium word almal as geïsoleerde gevalle beskou. Daar is ook geen aanduiding dat die onlangse gewapende rooftogte as ’n nuwe tendens beskou kan word nie, hoewel die polisiediens elke afsonderlike rooftog as uiters belangrik beskou.”
Traut meen die profiel van die rowers het verander. “Dit het wel onlangs duidelik geword dat misdadigers nie meer bang is om toe te slaan op plekke waar hulle omring is deur ’n groot getal mense nie, en ook nie om hul wapens te gebruik nie.”
Mnr. Mark Crossley, sentrumbestuurder van die N1 Stad-winkelsentrum, het gesê dit is nie meer straatkinders of verwaarloosde mense wat winkels beroof nie, maar “netjies geklede, opgeknapte mense”.
Eienaars van winkelsentrums in Kaapstad meen hul veiligheidstandaarde is op peil en hulle werk nou saam met die polisie in dié verband.
Mnr. Pieter de Jager, sentrumbestuurder van die Parow-sentrum, het gesê: “Ons kringtelevisiestelsel dek elke hoek van die sentrum en is die heel nuutste tegnologie.” Dié videomateriaal word nou deur die polisie gebruik om die drie verdagtes te probeer identifiseer.
Me. Vanessa Herbst, woordvoerder van die Canal Walk-winkelsentrum, het gesê ná Sondag se tweede gewapende roof in net meer as ’n maand by dié sentrum word bykomende veiligheidsmaatreëls oorweeg.
Sy het gesê om bloot meer sekerheidswagte aan te stel, is nie die oplossing nie. “Dit maak nie saak hoeveel sekerheidswagte jy by jou sentrum het nie. As misdadigers ’n vuurwapen inbring, gaan hulle jou besteel. Die belangrikste is om sekere tendense rakende rooftogte te bestudeer en jou veiligheidstelsel daarvolgens aan te pas.”
05-14-2009, 04:36 AM #4216
Ma getuig oor ‘slap, bedwelmde’ kleuter in aanrandingsaak teen dagmoeder
Somerset-Wes. - ’n Ma het gister hier in die streekhof getuig hoe sy haar kleuterseun half deurmekaar en slap aangetref het enkele ure nadat sy hom by ’n plaaslike dagmoeder afgelaai het.
Die dagmoeder, mev. Monica Helm (62), word daarvan verdink dat sy babas en kleuters in haar sorg ’n kombinasie van oor-die-toonbank- en voorskrifmedisyne ingegee het sodat hulle kon slaap.
Sy ontken skuld op agt aanklagte van aanranding met die opset om ernstig te beseer, die alternatief van mishandeling, en ’n verdere aanklag dat haar dagsorgsentrum nie geregistreer was nie.
Die vyf ma’s wat tot dusver getuig het, het simptome wat wissel van maagprobleme tot braking, bewerigheid, rusteloosheid en slaaploosheid by hul kinders opgemerk nadat hulle by die Kinderland-crèche verwyder is.
Mev. Mené Lottering het getuig die polisie het haar op 12 Desember 2007 telefonies versoek om haar seun by die crèche te gaan haal. Sy het hom in die motorhuis op ’n matras aangetref, “half deurmekaar en slap”.
Op versoek van die polisie het sy haar kind vir ’n urinetoets en bloedtoetse na die Vergelegen Medi-Clinic gebring. Op pad het hy heen en weer in die kar geval.
Haar huisdokter het gemeen haar kind het iets ingekry wat sy senustelsel aangetas het. Daar was ’n swart aanpaksel in sy keel, sy pupille was vergroot en sy lewer was pynlik met aanraking.
Nog ’n ma, me. Janine Heyns, het getuig opiate is in haar kind se urine gevind. Helm se prokureur, mnr. Keith Gess, het beswaar aangeteken. Die aanklaer, me. Karien Theron, het laat blyk hierdie bevinding van Heyns se dokter stem ooreen met ’n Pathcare-bevinding. Sy weet Pathcare se mense wil nie getuig nie, maar Heyns se dokter sal wel.
Al die ma’s het ontken Helm het hul toestemming gevra om ’n gemmer-en-Panado-mengsel aan hul kinders te gee as hulle olik is.
Gess het gesê ás die kinders iets anders as dié mengsel ingegee is, was die huiswerker, me. Angeline Carolus, daarvoor verantwoordelik. Sy is ’n staatsgetuie.
05-14-2009, 04:38 AM #4217
Polisie wend hulle nou tot Police Fileoor Zeelie-moord
George. - ’n Gebrek aan leidrade het die Suid-Kaapse polisie genoop om ’n insetsel oor die onopgeloste moord op ’n ontvangsdame van Knysna in Januarie vanjaar te verfilm vir uitsending op die misdaadprogram Police File.
Die moordenaar van me. Shantél Zeelie (28) is steeds op vrye voet. Sy is op 6 Januarie by die Coney Glen-uitkykpunt naby Knysna se Koppe verwurg. Slegs haar skoene, selfoon en motorsleutels was weg. Haar motor is verlate in die parkeerterrein gevind. Sy was ten volle geklee. Sy sou glo iemand oor middagete by die uitkykpunt ontmoet het.
Haar wit insteekskoene is later deur haar suster, me. Debbie Thorpe, en haar ma, me. Elsie Zeelie, op die moordtoneel gevind nadat die polisie die toneel vroeër gefynkam het.
Haar ma het gister gesê sy ontvang steeds berading. Volgens haar was haar dogter se 29ste verjaarsdag op 8 April veral ’n hartseer dag vir die gesin.
Kapt. Malcolm Pojie, ’n Suid-Kaapse polisiewoordvoerder, het gister gesê die insetsel is verlede week verfilm.
Volgens hom het die Suid-Kaapse polisie self besluit om inligting oor die moord op Zeelie asook die verkragting van ’n 73-jarige vrou in Sedgefield in Maart vanjaar vir uitsending op Police File aan te bied.
Volgens Pojie sal die insetsel binne die volgende twee weke op Police File, wat Maandae om 13:30 op SABC2 uitgesaai word, gebeeldsend word.
Die 73-jarige vrou is in haar huis verkrag toe sy laat die aand ’n hondemandjie buite die huis wou gaan haal.
05-14-2009, 04:42 AM #4218
My 21-year-old brother was murdered
At around 7.30pm on Mon 14 March 1994, my 21-year-old brother Christopher Cox was shot dead in an armed robbery in the Longhorn Take-Away that used to be situated in Jan Smuts Ave, Craighall Park.
As far as I understand, 3 or 4 men were arrested, fingerprinted, and released on R50 bail each. I have never heard anything else since then, despite numerous enquiries and several promises for people to get back to me.
This tragedy had resounding and ongoing impacts on my family. My parents left the country, my dad has a dreadful terminal illness, which is slowly killing him, and which is triggered by extreme emotional stress - the death of his son. My mother is now his full time carer. I miscarried a baby the night he died, have brought up two children that have never known their uncle, and have also subsequently left South Africa. The pain of what happened has never gone away, and yet this case seems to have just been left hanging. How many other families have been crippled, like mine has, by these same men killing one of their loved ones? What has to happen for a case now 13 years old, to be solved? Why is the family of the victim left completely in the dark?
I would love to know if any justice has been served on these murderers before my dad dies. We would really appreciate some sort of closure.
Jay was murdered on 25 August 2002 and no arrests have ever been made. The SAPS have bungled the case. Two inquests have resulted in the case being referred back to the SAPS for continued investigation. Still no news and no feedback from our useless SAPS.
05-14-2009, 05:09 AM #4219
Teen killer paroled
Former Noordelikes Rugby Club captain Riaan Botha was released on parole last Friday after serving a third of his 18-year jail sentence.
He was one of a group of people who killed teenager Tshepo Matloha on his (Botha's) mother's game farm in 2002.
Botha's trial at the Pretoria High Court made headlines. Pretoria Judge President Bernard Ngoepe presided over the case.
Botha's lawyer, Julian Knight, this week confirmed that Botha had been released by the Parole Board. This came after Judge Piet Ebersohn referred the earlier decision by the Zonderwater Parole Board not to release Botha back to the board for reconsideration.
Ebersohn had harsh words for the board at the time and said it had to reconsider Botha's release on parole by today. The board had refused Botha's parole on various grounds, including that he first had to submit himself to a pre-release and restorative justice programme.
The board also said the case had attracted national and international interest and Botha had to serve more time in jail. Ebersohn said it was clear the board had grossly misdirected itself, to the detriment of Botha. He said it was irrelevant that the case had been widely publicised.
Knight said Botha's conditions of parole included that he had to do community service and was restricted to house arrest. This meant that he had to stay at home between 6am and 6pm.
Botha told his lawyer that he did not wish to speak to the media at this stage.
"I am glad that he eventually got parole. He qualified for consideration and he had served a third of his sentence and it was totally unnecessary for us to go to court in this regard," Knight said.
Botha and several of his teammates were convicted in 2002 of the teenager's murder. Tshepo and some of his friends were illegally hunting game on the farm. He was caught by Botha and his friends, who manhandled him, inflicting injuries that led to his death. They then dumped his body in a nearby dam.
05-14-2009, 09:25 AM #4220
Welkom-man sterf nadat hy aanvallers van gesin weglei
WELKOM. – “My man het my en ons kinders se lewens gered deur die moordenaars van ons slaapkamer weg te lei. Daarvoor het hy met sy lewe betaal. Hy is ’n hero.”
Dit was gister die woorde van ’n baie hartseer mev. Stella Vieira (39), wie se man, Edward (40), Dinsdagnag in hul huis deur inbrekers geskiet is.
Bloedspatsels oral in die een helfte van die huis, verste van die slaapkamers, getuig van hoe die gewonde Vieira met sy aanvallers gestoei en hulle van die slaapkamers weggelei het. Mev. Vieira het snywonde aan haar arm opgedoen toe sy die vensterruit in die slaapkamer gebreek het om uit te kom terwyl haar man om sy lewe teen die aanvallers geveg het.
Die swaar gewonde mnr. Vieira het daarna deur ’n baie klein kombuisvenster na buite ontvlug waar hy aan ’n skietwond in sy rug dood is. Hy het verskeie snywonde aan sy hande, arms en voete opgedoen toe hy die kombuisvenster bokant die wasbak gebreek en daardeur ontsnap het.
Mev. Vieira het haar man hoor skreeu en die polisie gebel. Sy het haar kinders agter die geslote kamerdeur gelos en ’n ruit gebreek om na buite te kom waar sy ook ander mense gebel het om te kom help.
Die egpaar is nog maar ’n jaar terug in Welkom nadat hulle lank in die Kaap was. In dié jaar is hulle in ’n huis in ’n ander woonbuurt in die stad deur inbrekers oorval en beroof en het besluit om die huis in Falstaffstraat, Bedelia, te koop omdat hulle geglo het dit veiliger daar sou wees.